turjo4nis/wikipedia-bn-dump-20250701 huggingface dataset:
কাফ প্যারেড

কফ প্যারেড (মারাঠি: कफ परेड) দক্ষিণ মুম্বইয়ের একটি উচ্চবিত্ত জনবসতি এলাকা। শহরের দক্ষিণতম অংশে অবস্থিত এই এলাকা নেভি নগরের ঠিক উত্তর দিকে অবস্থিত। কফ প্যারেডের উত্তর দিকে অবস্থিত বধবর পার্ক, আম্বেডকর নগর ও কফ প্যারেডের বস্তি এলাকা। পূর্বদিকে কোলাবা কজওয়ে ও পশ্চিমে আরব সাগর অবস্থিত। এই অঞ্চলের বিশিষ্ট ব্যক্তিত্বদের মধ্যে উল্লেখযোগ্য আম্বানি পরিবার ও এম. এফ. হুসেন। কফ প্যারেডের অধিকাংশ অঞ্চলই সমুদ্রউত্থিত ভূভাগ। ১৯৬০-এর দশকে বম্বে সিটি ইমপ্রুভমেন্ট ট্রাস্ট বসতি অঞ্চল গঠনে লক্ষ্যে কোলাবার পশ্চিম উপকূলভাগে কিছুটা অঞ্চল সমুদ্র থেকে উদ্ধার করে কফ প্যারেড গঠন করেন।

কিন্তু প্রত্যক্ষদর্শীদের বয়ান থেকে সন্দেহ করা হয়, ২০০৮ সালের নভেম্বর মাসে মুম্বই হানার মূল আক্রমণকারীরা একটি নৌকায় করে এই অঞ্চলের মাধ্যমেই মুম্বইতে প্রবেশ করেছিল।

তথ্যসূত্র

বহিঃসংযোগ 
 Cuffe Parade at wikimapia.

মুম্বই
মুম্বইয়ের পাড়া
কোচবিহার লোকসভা কেন্দ্র

কোচবিহার লোকসভা কেন্দ্র হল ভারতের ৫৪৩টি লোকসভা কেন্দ্রের একটি। এই লোকসভা কেন্দ্র পশ্চিমবঙ্গ রাজ্যের কোচবিহারকে কেন্দ্র করে গঠিত। ১ নং কোচবিহার লোকসভা কেন্দ্রের অন্তর্গত ৭টি বিধানসভা কেন্দ্রই কোচবিহার জেলার অন্তর্গত। এই কেন্দ্রটি তফসিলি জাতি প্রার্থীদের জন্য সংরক্ষিত।

বিধানসভা কেন্দ্র
সীমানা পুনর্নির্ধারণ কমিশন কর্তৃক পশ্চিমবঙ্গে আইনসভা কেন্দ্রগুলির সীমানা পুনর্নির্ধারিত হওয়ার পর ২০০৯ সালের হিসেব অনুসারে তফসিলি জাতি প্রার্থীদের জন্য সংরক্ষিত কোচবিহার লোকসভা কেন্দ্রের অন্তর্গত বিধানসভা কেন্দ্রগুলি হল:

  মাথাভাঙা (তফসিলি জাতি) (২ নং বিধানসভা কেন্দ্র)
  কোচবিহার উত্তর (৩ নং বিধানসভা কেন্দ্র)
  কোচবিহার দক্ষিণ (৪ নং বিধানসভা কেন্দ্র)
  শীতলকুচি (তফসিলি জাতি) (৫ নং বিধানসভা কেন্দ্র)
  সিতাই (তফসিলি জাতি) (৬ নং বিধানসভা কেন্দ্র)
  দিনহাটা (৭ নং বিধানসভা কেন্দ্র)
  নাটাবাড়ি (৮ নং বিধানসভা কেন্দ্র)

কোচবিহার জেলার মাথাভাঙা মহকুমা নিয়ে মাথাভাঙা ও শীতলকুচি বিধানসভা কেন্দ্রদুটি গঠিত। দিনহাটা মহকুমা নিয়ে দিনহাটা ও সিতাই বিধানসভা কেন্দ্রদুটি গঠিত। কোচবিহার সদর মহকুমা নিয়ে কোচবিহার উত্তর, কোচবিহার দক্ষিণ ও নাটাবাড়ি বিধানসভা কেন্দ্র তিনটি গঠিত। যদিও তুফানগঞ্জ মহকুমার কয়েকটি গ্রাম পঞ্চায়েতও নাটাবাড়ি বিধানসভা কেন্দ্রের অন্তর্গত।

সাংসদ

নির্বাচনী ফলাফল

২০১৪ সাধারণ নির্বাচন

পাদটীকা

পশ্চিমবঙ্গের লোকসভা কেন্দ্র
কোচবিহার জেলার রাজনীতি
কার্লোস স্লিম

কার্লোস স্লিম হেলু (জন্ম:২৮শে জানুয়ারি, ১৯৪০) একজন মেক্সিকান টেলিকমুনিকেশন ব্যাবসায়ী। ১১ই মার্চ, ২০১০ সালে তিনি ৫৩.৫ বিলিয়ন ইউএস ডলার নিয়ে পৃথিবীর সর্বোচ্চ ধনী ব্যক্তি নির্বাচিত হন। কার্লোস স্লিম এর পিতা একজন অভিবাসী লেবানিজ,যিনি ১৯০২ সালে কপর্দকহীন অবস্থায় উস্‌মানীয় সাম্রাজ্য থেকে পালাতে মেক্সিকোতে আসেন এবং কার্লোস স্লিম এর মা একজন দ্বিতীয় প্রজন্মের লেবানিজ-মেক্সিকান।

তথ্যসূত্র

বহিঃসংযোগ 
 Carlos Slim Helú Official Website
 Carlos Slim Helú Official Website 
 Profile:Carlos Slim, BBC News

১৯৪০-এ জন্ম
জীবিত ব্যক্তি
মেক্সিকীয় ব্যক্তি
মেক্সিকীয় ব্যবসায়ী
স্যামসাংয়ের ব্যক্তি
মেক্সিকীয় শতকোটিপতি
মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
প্যারাডাইস পেপার্সে নাম থাকা ব্যক্তি
লেবানীয় বংশোদ্ভূত মেক্সিকান ব্যক্তি
সোনারং জোড়া মঠ

সোনারং জোড়া মঠ বাংলাদেশের অষ্টাদশ শতাব্দীর এই প্রত্নতত্ত্ব নিদর্শন। এটি মুন্সীগঞ্জ জেলার টংগিবাড়ী উপজেলার সোনারং গ্রামে অবস্থিত। কথিত ইতিহাসে জোড়া মঠ হিসাবে পরিচিত লাভ করলেও মুলত এটি জোড়া মন্দির। মন্দিরের একটি প্রস্তর লিপি থেকে জানা যায় এলাকার রূপচন্দ্র নামে হিন্দু লোক বড় কালীমন্দিরটি ১৮৪৩ সালে ও ছোট মন্দিরটি ১৮৮৬ সালে নির্মাণ করেন। ছোট মন্দিরটি মূলত শিবমন্দির। বড় মন্দিরটির উচ্চতা প্রায় ১৫ মিটার।

কাঠামো 
অষ্টভুজ আকৃতির এ মঠের দৈর্ঘ্যে ও প্রস্থে ২১ ফুট। বড় মন্দিরটির উচ্চতা প্রায় ১৫ মিটার । চুন-সুরকি দিয়ে তৈরি মঠের দেয়াল বেশ পুরু। মন্দির দুটির মুল উপাসনালয় কক্ষের সঙ্গের রয়েছে বারান্দা বড় মন্দিরের ১.৯৪ মিটার ও ছোটটিতে ১.৫ মিটার বারান্দা। এছাড়া মন্দিরের সামনের অংশে বেশ বড় আকারের একটি পুকুর রয়েছে। বড় মন্দিরটি তৈরির সমসাময়িক সময়ে এই পুকুরটি তৈরি করা হয়। মূল মন্দিরের ছাদ নিচু গোলাকার গম্বুজ আকৃতির।

ইতিহাস 
সোনারং গ্রামে এক সময় হিন্দু সম্প্রদায়ের একচ্ছত্র আধিপত্য ছিল। মন্দিরের একটি নামফলক থেকে জানা যায় রূপচন্দ্র নামে এক হিন্দু বণিক জোড়া মঠের নির্মাতা। স্থাপনা দুটি মঠ নামে পরিচিতি পেলেও আসলে এগুলো হিন্দু মন্দির। কথিত আছে শ্রী রূপচন্দ্রের অন্ত্যষ্টিক্রিয়া এখানেই সমাপ্ত হয়েছে।

আরও দেখুন 
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের মঠ
মুন্সীগঞ্জ জেলার প্রত্নতাত্ত্বিক স্থাপনা
মুন্সীগঞ্জ জেলার মন্দির
শিব মন্দির
মুন্সীগঞ্জ জেলার দর্শনীয় স্থান
তমলুক লোকসভা কেন্দ্র

তমলুক লোকসভা কেন্দ্র ভারতের ৫৪৩টি সংসদীয় নির্বাচনী এলাকার মধ্যে একটি। পশ্চিমবঙ্গ রাজ্যের পূর্ব মেদিনীপুর জেলার তমলুক ও পার্শ্ববর্তী অঞ্চলগুলি নিয়ে এই লোকসভা কেন্দ্রটি গঠিত হয়েছে। উক্ত জেলার সাতটি বিধানসভা কেন্দ্রই এই লোকসভা কেন্দ্রের অন্তর্গত।

বিধানসভা কেন্দ্র
সীমানা পুনর্নির্ধারণ কমিশনের অধ্যাদেশ অনুযায়ী ২০০৬ সালে নিম্নলিখিত বিধানসভা কেন্দ্রগুলি নিয়ে ৩০ নং তমলুক লোকসভা কেন্দ্রটি পুনর্গঠিত হয়:
  তমলুক (২০৩ নং বিধানসভা কেন্দ্র)
  পাঁশকুড়া পূর্ব (২০৪ নং বিধানসভা কেন্দ্র)
  ময়না (২০৬ নং বিধানসভা কেন্দ্র)
  নন্দকুমার (২০৭ নং বিধানসভা কেন্দ্র)
  মহিষাদল (২০৮ নং বিধানসভা কেন্দ্র)
  হলদিয়া (তফসিলি জাতি) (২০৯ নং বিধানসভা কেন্দ্র)
  নন্দীগ্রাম (২১০ নং বিধানসভা কেন্দ্র)

সীমানা পুনর্নির্ধারণের পূর্বে নিম্নলিখিত বিধানসভা কেন্দ্রগুলি তমলুক লোকসভা কেন্দ্রের অন্তর্গত ছিল: পাঁশকুড়া পূর্ব (২০১ নং বিধানসভা কেন্দ্র), তমলুক (২০২ নং বিধানসভা কেন্দ্র),  ময়না (২০৩ নং বিধানসভা কেন্দ্র), মহিষাদল (২০৪ নং বিধানসভা কেন্দ্র), সূতাহাটা (তফসিলি জাতি) (২০৫ নং বিধানসভা কেন্দ্র), নন্দীগ্রাম (২০৬ নং বিধানসভা কেন্দ্র) ও নরঘাট (২০৭ নং বিধানসভা কেন্দ্র)।

সাংসদ

নির্বাচনী ফলাফল

২০১৬ উপনির্বাচন

২০১৪ সাধারণ নির্বাচন

২০০৯

২০০৯ সালের পূর্ববর্তী নির্বাচনগুলিতে এই লোকসভা কেন্দ্রের ফলাফল নিচে উদ্ধৃত হল:

পঞ্চদশ লোকসভা

সাম্প্রতিক পরিসংখ্যান

আরও দেখুন 
 লোকসভা কেন্দ্রগুলির তালিকা

তথ্যসূত্র 

পশ্চিমবঙ্গের লোকসভা কেন্দ্র
পূর্ব মেদিনীপুর জেলার রাজনীতি
সর্পদংশন

সর্পদংশন () হচ্ছে একপ্রকার আঘাতগ্রস্ততা, যা সাপের কামড়ের মাধ্যমে হয়ে থাকে। বেশিরভাগ ক্ষেত্রে এই আঘাতটি সংঘটিত হয় প্রাণীটির বিষদাঁতের কামড়ের ফলে শরীরে বিষ প্রবেশের () মাধ্যমে। সাপের বেশিরভাগ প্রজাতি নির্বিষ এবং সাধারণত তারা শিকার করে শিকারকে চারপাশ দিয়ে চাপ প্রয়োগের মাধ্যমে। তুলনামূলক অল্প সংখ্যক সাপই বিষপ্রয়োগের মাধ্যমে শিকারকে হত্যা করে। গড়ে পৃথিবীতে সাপের ৩,০০০ প্রজাতি পাওয়া যায়, যার মধ্যে মাত্র ১৫ শতাংশের দংশন মানুষের জন্য বিপজ্জনক। অ্যান্টার্কটিকা ব্যতীত পৃথিবীর সকল স্থানেই বিষধর সাপের দেখা মিলে। সাপ সাধারণত শিকারের জন্যই দংশন করে, কিন্তু কিছু ক্ষেত্রে নিজেকে হুমকির সম্মুখীন মনে করলে ক্ষতিসাধন এড়াতেও তারা দংশন করে। যেহেতু একই সাপ দেখতে বিভিন্ন রকম হতে পারে, তাই নির্দিষ্ট কোনো প্রজাতি নির্ণয় করা কষ্টসাধ্য। এজন্য সঠিক চিকিৎসা পেতে অবশ্যই পেশাদার চিকিৎসকের শরণাপন্ন হওয়া উচিত।

সর্পদংশনের ফলাফল বিভিন্ন বিষয়ের ওপর নির্ভর করে। যেমন: সাপটির প্রজাতি, শরীরের কোন স্থানে কামড় দেওয়া হয়েছে, কতোটুকু বিষ প্রবেশ করানো হয়েছে, এবং যাকে কামড় দেওয়া হয়েছে তার স্বাস্থ্যগত অবস্থা। আতঙ্কগ্রস্ত বোধ করা সর্পদংশনের পর হওয়া একটি সাধারণ অনুভূতি। অটোমেটিক নার্ভাস সিস্টেমের দ্বারা নিয়ন্ত্রিত এই অনুভূতি সর্পদংশনের পর বিভিন্ন রকম আচরণের প্রকাশ ঘটাতে পারে। যেমন: ট্রাইকার্ডিয়া (বুক ধুকধুক করা), ও নসিয়া। নির্বিষ সাপের দংশনে আঘাতগ্রস্ত হওয়া স্বাভাবিক। সাপের দাঁতের দ্বারা সৃষ্ট ক্ষত জীবাণু সংক্রমণের সৃষ্টি করতে পারে। এছাড়া কামড়ের মাধ্যমে অ্যানাফাইলেকটিক বিক্রিয়ার সৃষ্টিও হতে পারে যা গুরুতর আকার ধারণ করতে পারে। সর্পদংশন পরবর্তী প্রাথমিক চিকিৎসা সাপের বিস্তৃতি অঞ্চল ও সাপের প্রজাতির ওপর নির্ভর করে। সেজন্য এক প্রজাতি সাপের জন্য কার্যকর প্রাথমিক চিকিৎসা অপর প্রজাতির জন্য কার্যকর নাও হতে পারে।

সর্পদংশনের ফলে ক্ষতিগ্রস্ততার হার ভৌগোলিক অঞ্চল অনুসারে পরিবর্তিত হয়। ইউরোপ ও উত্তর আমেরিকায় সর্পদংশনে মৃত্যুর হার খুবই কম, কিন্তু বিশ্বের অনেক স্থানে এই শারীরিক ক্ষতি ও মৃত্যুর একটি অন্যতম কারণ। বিশেষ করে গ্রামীণ অঞ্চলে, যেখানে চিকিৎসাসুবিধা শহরাঞ্চলের তুলনায় অপ্রতুল। বিশ্বের মধ্যে দক্ষিণ এশিয়া, দক্ষিণ-পূর্ব এশিয়া, ও সাহারা-নিম্ন আফ্রিকায় সবচেয়ে বেশি পরিমাণ সর্পদংশনের প্রতিবেদন পাওয়া যায়। এছাড়া নিওট্রপিক, বিষুবীয়, এবং নাতিশীতোষ্ণ অঞ্চলগুলোতেও প্রচুর পরিমাণ সর্পদংশনের ঘটনা ঘটে থাকে। প্রতি বছর হাজারে দশজন মানুষ সর্পদংশনের কবলে পড়ে প্রাণ হারান। বিশেষজ্ঞরা সর্পদংশনের ঝুঁকি কমাতে বিশেষ ধরনের জুতা ও সাপের প্রাদুর্ভাব আছে এমন অঞ্চল এড়িয়ে চলার পরামর্শ দেন।

আরো দেখুন 
 সাপ
 বিষধর সাপ

পাদটীকা

তথ্যসূত্র 
 Campbell, Jonathan A.; William W. Lamar (2004). The Venomous Reptiles of the Western Hemisphere, Ithaca, NY: Cornell University Press.
 Spawls, Stephen; Bill Branch (1995). The Dangerous Snakes of Africa: Natural History - Species Directory - Venoms and Snakebite, Sanibel Island, FL: Ralph Curtis Publishing.
 Sullivan JB, Wingert WA, Norris Jr RL. North American Venomous Reptile Bites. Wilderness Medicine: Management of Wilderness and Environmental Emergencies, 1995; 3: 680–709. 
 Thorpe, Roger S.; Wolfgang Wuster, Anita Malhotra (1996). Venomous Snakes: Ecology, Evolution, and Snakebite, Oxford, England: Oxford University Press.

সাপ
বিষধর প্রাণী
জরুরি চিকিৎসা
বিষধর সাপ
গ্রীষ্মমণ্ডলীয় রোগ
আলিপুরদুয়ার লোকসভা কেন্দ্র

আলিপুরদুয়ার লোকসভা কেন্দ্র ভারতের ৫৪৩টি সংসদীয় নির্বাচনী এলাকার মধ্যে একটি । পশ্চিমবঙ্গের আলিপুরদুয়ার কেন্দ্রিক কেন্দ্র । ২ নং আলিপুরদুয়ার লোকসভা কেন্দ্রের পাঁচটি বিধানসভা এলাকা আলিপুরদুয়ার জেলায়, একটি অংশ কোচবিহার জেলায় এবং একটি অংশ জলপাইগুড়ি জেলায় । আসনটি তফসিলি উপজাতিদের জন্য সংরক্ষিত ।ত।

নির্বাচনী ফলাফল

সাধারণ নির্বাচন, ২০১৪

২০০৯ সালের সাধারণ নির্বাচন

পূর্ববর্তী নির্বাচনসমূহ 
২০০৯ সালের পূর্ববর্তী নির্বাচনসমূহের ফলাফল নিচে প্রদত্ত হল:

পঞ্চদশ লোকসভা

বিধানসভা কেন্দ্র 
পূর্বে আলিপুরদুয়ার লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
 তুফানগঞ্জ (তফসিলি জাতি) (৯ নং বিধানসভা কেন্দ্র)
 কুমারগ্রাম (তফসিলি উপজাতি) (১০ নং বিধানসভা কেন্দ্র)
 কালচিনি (তফসিলি উপজাতি) (১১ নং বিধানসভা কেন্দ্র)
 আলিপুরদুয়ার (১২ নং বিধানসভা কেন্দ্র)
 ফালাকাটা (তফসিলি জাতি) (১৩ নং বিধানসভা কেন্দ্র)
 মাদারিহাট (তফসিলি উপজাতি) (১৪ নং বিধানসভা কেন্দ্র)
 নাগরাকাটা (তফসিলি উপজাতি) (১৬ নং বিধানসভা কেন্দ্র)
সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি উপজাতি প্রার্থীদের জন্য সংরক্ষিত পশ্চিমবঙ্গের ২ নং লোকসভা কেন্দ্র আলিপুরদুয়ারের অন্তর্গত বর্তমান বিধানসভা কেন্দ্রগুলি হল:
 তুফানগঞ্জ) (৯ নং বিধানসভা কেন্দ্র)
 কুমারগ্রাম (তফসিলি উপজাতি) (১০ নং বিধানসভা কেন্দ্র)
 কালচিনি (তফসিলি উপজাতি) (১১ নং বিধানসভা কেন্দ্র)
 আলিপুরদুয়ার (১২ নং বিধানসভা কেন্দ্র)
 ফালাকাটা (তফসিলি জাতি) (১৩ নং বিধানসভা কেন্দ্র)
 মাদারিহাট (তফসিলি উপজাতি) (১৪ নং বিধানসভা কেন্দ্র)
 নাগরাকাটা (তফসিলি উপজাতি) (২১ নং বিধানসভা কেন্দ্র)

তথ্যসূত্র

আরও দেখুন 
 আলিপুরদুয়ার
 লোকসভা কেন্দ্রগুলির তালিকা

পশ্চিমবঙ্গের লোকসভা কেন্দ্র
আলিপুরদুয়ার জেলার রাজনীতি
কাঁথি লোকসভা কেন্দ্র

কাঁথি লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের অন্যতম। এই কেন্দ্রটি পশ্চিমবঙ্গের কাঁথিতে অবস্থিত। ৩১ নং কাঁথি লোকসভা কেন্দ্রের সাতটি বিধানসভা কেন্দ্রই পূর্ব মেদিনীপুর জেলায়।

নির্বাচনী ফলাফল 

২০০৯ সালের পূর্ববর্তী নির্বাচনসমূহের ফলাফল:

পঞ্চদশ লোকসভা

বিধানসভা কেন্দ্র 
পূর্বে কাঁথি লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
 ভগবানপুর (২০৮ নং বিধানসভা কেন্দ্র)
 খেজুরি (তফসিলি জাতি) (২০৯ নং বিধানসভা কেন্দ্র)
 কাঁথি উত্তর (২১০ নং বিধানসভা কেন্দ্র)
 কাঁথি দক্ষিণ (২১১ নং বিধানসভা কেন্দ্র)
 রামনগর (২১২ নং বিধানসভা কেন্দ্র)
 এগরা (২১৩ নং বিধানসভা কেন্দ্র)
 মুগবেড়িয়া (২১৪ নং বিধানসভা কেন্দ্র)
সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি উপজাতি প্রার্থীদের জন্য সংরক্ষিত পশ্চিমবঙ্গের ৩১ নং লোকসভা কেন্দ্র কাঁথির অন্তর্গত বর্তমান বিধানসভা কেন্দ্রগুলি হল:
 চণ্ডীপুর (২১১ নং বিধানসভা কেন্দ্র)
 পটাশপুর (২১২ নং বিধানসভা কেন্দ্র)
 কাঁথি উত্তর (২১৩ নং বিধানসভা কেন্দ্র)
 ভগবানপুর (২১৪ নং বিধানসভা কেন্দ্র)
 খেজুরি (তফসিলি জাতি) (২১৫ নং বিধানসভা কেন্দ্র)
 কাঁথি দক্ষিণ (২১৬ নং বিধানসভা কেন্দ্র)
 রামনগর (২১৭ নং বিধানসভা কেন্দ্র)

পাদটীকা

আরও দেখুন 
 কাঁথি
 লোকসভা কেন্দ্রগুলির তালিকা

পশ্চিমবঙ্গের লোকসভা কেন্দ্র
পূর্ব মেদিনীপুর জেলার রাজনীতি
অনুবাদে হ্যারি পটার

ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজ ইতিহাসের সর্বাধিক পঠিত শিশুসাহিত্য এ পরিণত হয়েছে। বিভিন্ন দেশে বিভিন্ন বয়সী পাঠকেরা এর পাঠক। ২০১১ সালের এপ্রিল মাস পর্যন্ত বইগুলোর ৪৫০ মিলিয়ন কপিরও বেশি বিক্রিত হয়েছে এবং প্রায় ৬৪টি ভাষায় অনূদিত হয়েছে। তবে ব্রাজিলীয় পর্তুগিজ এবং সিম্পলিফাইড চাইনিজ ভাষার অনুবাদগুলোও যদি ধরা হয়, তাহলে বলা যায় বইগুলো কমপক্ষে ৬৭টি ভাষাতে অনুবাদ হয়েছে। (আমেরিকান ইংরেজি সংস্করণ ছাড়াই।)

অনুবাদ প্রক্রিয়া 
যদি কোন প্রকাশক বইগুলোকে অন্য কোন ভাষায় বৈধভাবে অনুবাদ করতে চায় তাহলে তাকে সর্বপ্রথম লেখিকার এজেন্ট দ্য ক্রিস্টোফার লিটল লিটারারি এজেন্সির সাথে যোগাযোগ করার মাধ্যমে একটি চুক্তি সই করতে হয়। জেকে রাউলিংয়ের ওয়েবসাইটে বৈধ প্রকাশকদের একটি তালিকা রয়েছে। প্রকাশকরা অনুবাদক নির্বাচন করে।

বইগুলো অফিসিয়ালভাবে ইংরেজিতে প্রকাশিত হওয়ার আগে অনুবাদকদের দেওয়া হয় না। তাই, বইগুলোর ইংরেজি সংস্করণ প্রকাশিত হওয়ার পরই তারা অনুবাদ শুরু করতে পারেন। ফলে অনূদিত বইগুলো পাঠকের হাতে পৌঁছতে কয়েক মাস সময় লাগে। এই কারণেই বইগুলোর ইংরেজি সংস্করণগুলোর বিক্রির হার অ-ইংরেজি ভাষাভাষী দেশগুলোতেও বেশি। এভাবে সিরিজের পঞ্চম বইটির ইংরেজি সংস্করণ প্রথমবারের মত ফ্রান্সে সর্বাধিক বিক্রিত ইংরেজি ভাষার বইয়ের রেকর্ড করে। এইসব কারণেই বিভিন্ন দেশে বইগুলোর অবৈধ অনুবাদ এবং নকল সংস্করণ প্রকাশিত হয়েছে।

বিভিন্ন ভাষায় বৈধভাবে অনূদিত সংস্করণের তালিকা 
হ্যারি পটারের বইগুলো প্রকৃত ব্রিটিশ ইংরেজি ভার্সন যুক্তরাজ্যে ব্লুমসবারি প্রকাশ করে। নিম্নোক্ত ভাষাসমূহে বইগুলোর অনুমোদিত অনুবাদ হয়েছে:

তথ্যসূত্র

বহিঃসংযোগ 
 Article from "Translorial", Part I, Part II
 The Sphinx's Song in 13 Languages
 International cover gallery
 Harry Potter name and word equivalents in many different languages
 The Intricacies of Onomastics in Harry Potter and its French Translation (La Clé des Langues)
 Database of Harry Potter terms and chapter titles in different languages
 Dictionary of Dutch Harry Potter terms
 Dictionary of Norwegian Harry Potter terms and names
 Harry Potter in Chinese, Japanese and Vietnamese Translation
 English - German Dictionary + Lexicon of Harry Potter terms and names
 Platform 9 3/4: Crown Publishing (Taiwan) site containing lists of names, books, spells, quidditch terms, etc. in Chinese and English 
 Article about American English "translation"
 Harry Potter terms in Japanese
 Petition to help publish an Esperanto translation of Harry Potter
 Interview with the Swedish translator of the series
 Harry Potter books in Indian languages

 
হ্যারি পটারের বই
হ্যারি পটার
হ্যারি পটারের কাল্পনিক জগৎ
ভাষাগত তুলনা
জলপাইগুড়ি লোকসভা কেন্দ্র

জলপাইগুড়ি লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের একটি। কেন্দ্রটি পশ্চিমবঙ্গের জলপাইগুড়িতে অবস্থিত। ৩ নম্বর জলপাইগুড়ি লোকসভা কেন্দ্রের ছয়টি বিধানসভা কেন্দ্র জলপাইগুড়ি জেলায়, একটি বিধানসভা কেন্দ্র কোচবিহার জেলায় । নির্বাচনী এলাকাটি ২০০৯ সাল থেকে তফসিলি জাতি এর জন্য সংরক্ষিত রয়েছে।

নির্বাচনী ফলাফল 

২০০৯ সালের পূর্ববর্তী নির্বাচনসমূহের ফলাফল:

পঞ্চদশ লোকসভা

বিধানসভা কেন্দ্র 
পূর্বে জলপাইগুড়ি লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
 মেখলিগঞ্জ (তফসিলি জাতি) (১ নং বিধানসভা কেন্দ্র)
 ধুপগুড়ি (তফসিলি জাতি) (১৫ নং বিধানসভা কেন্দ্র)
 ময়নাগুড়ি (তফসিলি জাতি) (১৭ নং বিধানসভা কেন্দ্র)
 মাল (তফসিলি উপজাতি) (১৮ নং বিধানসভা কেন্দ্র)
 ক্রান্তি (১৯ নং বিধানসভা কেন্দ্র)
 জলপাইগুড়ি (২০ নং বিধানসভা কেন্দ্র)
 রাজগঞ্জ (তফসিলি জাতি) (২১ নং বিধানসভা কেন্দ্র)

সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি জাতি প্রার্থীদের জন্য সংরক্ষিত পশ্চিমবঙ্গের ৩ নং লোকসভা কেন্দ্র জলপাইগুড়ির অন্তর্গত বর্তমান বিধানসভা কেন্দ্রগুলি হল:
 মেখলিগঞ্জ (তফসিলি জাতি) (১ নং বিধানসভা কেন্দ্র)
 ধুপগুড়ি (তফসিলি জাতি) (১৫ নং বিধানসভা কেন্দ্র)
 ময়নাগুড়ি (তফসিলি জাতি) (১৬ নং বিধানসভা কেন্দ্র)
 জলপাইগুড়ি (তফসিলি জাতি) (১৭ নং বিধানসভা কেন্দ্র)
 রাজগঞ্জ (তফসিলি জাতি) (১৮ নং বিধানসভা কেন্দ্র)
 দাবগ্রাম-ফুলবাড়ি (১৯ নং বিধানসভা কেন্দ্র)
 মাল (তফসিলি উপজাতি) (২০ নং বিধানসভা কেন্দ্র)

তথ্যসূত্র

আরও দেখুন 
 জলপাইগুড়ি
 লোকসভা কেন্দ্রগুলির তালিকা

পশ্চিমবঙ্গের লোকসভা কেন্দ্র
১৯৬২-এ পশ্চিমবঙ্গে প্রতিষ্ঠিত
গোর্খাল্যান্ড
জলপাইগুড়ি জেলার রাজনীতি
মৌলানা আজাদ কলেজ

মৌলানা আজাদ কলেজ (পূর্বনাম ইসলামিয়া কলেজ) মধ্য কলকাতায় অবস্থিত একটি সরকারি কলেজ। কলেজটি কলকাতা বিশ্ববিদ্যালয়ের অধিভুক্ত।

শেরে বাংলা এ.কে. ফজলুল হকের উদ্যোগে ১৯২৬ সালের ৯ ডিসেম্বর বাংলার গভর্নর ভিক্টর বুলওয়ার-লিটন, লিটন এর ২য় আর্ল ইসলামিয়া কলেজ নামে এটি নির্মাণ করেন। বিশিষ্ট মুসলিম ব্যক্তিত্ব হাজি মহম্মদ মহসিন কিদোয়াই কলেজ ক্যাম্পাসের জমি দান করেছিলেন। এ শিক্ষা প্রতিষ্ঠান নির্মাণের উদ্দেশ্য ছিল কলকাতা তথা পূর্ব বাংলার মুসলমানদের শিক্ষাগত উন্নতি সাধন। আজও এই কলেজের ছাত্রদের একটি বড়ো অংশ কলকাতার উর্দুভাষী ও বাঙালি মুসলমানেরা। যদিও বর্তমানে কলেজটি সকল সম্প্রদায়ের জন্য উন্মুক্ত এবং বাঙালি হিন্দু ছাত্ররাও কলেজের ছাত্র সংখ্যার একটি গুরুত্বপূর্ণ অংশ।

স্বাধীনতার পর পশ্চিমবঙ্গ সরকার কলেজটির নাম পরিবর্তন করে  সেন্ট্রাল ক্যালকাটা কলেজ রাখেন। পরে ১৯৬০ সালে ভারতের প্রথম শিক্ষামন্ত্রী মৌলানা আজাদের নামানুসারে কলেজের বর্তমান নাম রাখা হয়।

পঠন পাঠন 
এই কলেজে প্রাণিবিজ্ঞানসহ বিভিন্ন বিষয়ে স্নাতক ও স্নাতকোত্তর করার সুযোগ রয়েছে।

বিশিষ্ট প্রাক্তনী 
 আবদুল হক (২৩ ডিসেম্বর, ১৯২০ - ২২ ডিসেম্বর, ১৯৯৫ ) বাঙালি সশস্ত্র বিপ্লববাদী, সাম্যবাদী রাজনীতিবিদ  
 বিমান বসু সিপিআইএম নেতা
 মহম্মদ সেলিম সিপিআইএম নেতা ও প্রাক্তন সাংসদ
 মেজর জেনারেল মহম্মদ আজিজ লতিফ (১৯১৭ – ১৯৯৮) প্রাক্তন কমান্ডার, একাদশ ইনফেন্ট্রি ডিভিশন, পাকিস্তান সেনাবাহিনী
 বঙ্গবন্ধু শেখ মুজিবুর রহমান , ''বাংলাদেশ রাষ্ট্রের প্রথম রাষ্ট্রপতি
মোহাম্মদ ইব্রাহিম (চিকিৎসক)
রফিক-উল হক, বাংলাদেশের সাবেক এটর্নি জেনারেল, বিশিষ্ট আইনবিদ এবং ওয়ান ইলেভেনের প্রাক্কালে শেখ হাসিনা ও খালেদা জিয়া উভয়ের পক্ষে আইনজীবী।
আমজাদ হোসেন ( এম এন এ) ১৯৬০-এর দশকের শেষের দিকে এবং ১৯৭০-এর দশকের প্রথম দিকে বাংলাদেশের বৃহত্তর পাবনা জেলা আওয়ামী লীগের সভাপতির দায়িত্ব পালন করেন। ১৯৭০ সালের নির্বাচনে তিনি পাকিস্তান জাতীয় পরিষদ থেকে এম এন এ নির্বাচিত হন।
অশোক বন্দ্যোপাধ্যায়, পশ্চিমবঙ্গে বিজ্ঞান আন্দোলনে এক স্মরণীয় ব্যক্তিত্ব।

তথ্যসূত্র

বহিঃসংযোগ 
 
 ভারতের মুসলিম শিক্ষার্থী সংগঠন
 

কলকাতার কলেজ
কলকাতা বিশ্ববিদ্যালয়
১৯২৬-এ ভারতে প্রতিষ্ঠিত
মৌলানা আজাদ কলেজ
মহসিন ফান্ডের অর্থায়নে প্রতিষ্ঠিত
কলকাতার বিশ্ববিদ্যালয় ও কলেজ
কলকাতা বিশ্ববিদ্যালয়ের অধিভুক্ত
১৯২৬-এ প্রতিষ্ঠিত শিক্ষাপ্রতিষ্ঠান
আবুল কালাম আজাদের স্মারক
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
আইন-ই-আকবরি

আইন-ই-আকবরি (ফার্সি: آئینِ اکبری) খ্রিষ্টীয় ষোড়শ শতাব্দীতে রচিত মুঘল সম্রাট আকবরের প্রশাসনের বিস্তারিত বর্ণনাসমৃদ্ধ একটি নথি। এই গ্রন্থের রচয়িতা ছিলেন আকবরের প্রধানমন্ত্রী আবুল ফজল ইবন মুবারক। এটি আবুল ফজল রচিত গ্রন্থ 'আকবরনামার তৃতীয় তথা বিস্তারিত শেষ খণ্ড। আইন-ই-আকবরি তিন ভাগে বিভক্ত।আইন-ই-আকবরি নথিটি ছিল আকবরের সাম্রাজ্যের আইন অর্থাৎ প্রশাসনিক তথ্যপুস্তক ও রাজস্ব পরিসংখ্যানের হিসাবনিকাশ। ১৫৯০ সালে লিখিত এই গ্রন্থে সেযুগের হিন্দু সম্প্রদায়ের ধর্মবিশ্বাস ও ধর্মাচরণ সম্পর্কেও নানা তথ্য জানা যায়।আইন-ই-আকবরি'' পাঁচটি ভাগে বিভক্ত। প্রথম ভাগে রয়েছে সম্রাটের গৃহস্থালীর বিবরণী; দ্বিতীয় ভাগে রয়েছে সম্রাটের সেবক, সেনাবাহিনী ও রাজকর্মচারীদের কথা; তৃতীয় ভাগে রয়েছে সাম্রাজ্যের প্রশাসন, বিচারবিভাগীয় নির্দেশিকা ও কার্যনির্বাহী দপ্তরগুলির বর্ণনা; চতুর্থ ভাগে রয়েছে হিন্দু দর্শন, বিজ্ঞান, সামাজিক রীতিনীতি ও সাহিত্য সংক্রান্ত তথ্যাবলি; পঞ্চম ভাগে রয়েছে আকবরের বচনাবলি এবং লেখকের সংক্ষিপ্ত বংশাবলি তথ্য ও জীবনী।

অনুবাদ 
আইন-ই-আকবরি ফার্সি ভাষায় রচিত, যা ইংরেজিতে ৩ খণ্ডে ভাগ করা হয়। প্রথম খন্ডটি হেনরিক ব্লকমান অনুবাদ করেন, যেখানে সম্রাটের গৃহস্থালীর বিবরণী এবং সেবক, সেনাবাহিনী ও রাজকর্মচারীদের কথা উল্লেখ করা হয়েছে। দ্বিতীয় ও তৃতীয় খন্ডটি কর্নেল হেনরি সুলিভান জাররেট অনুবাদ করেন, যেখানে রয়েছে সাম্রাজ্যের প্রশাসন, বিচারবিভাগীয় নির্দেশিকা ও কার্যনির্বাহী দপ্তরগুলির বর্ণনা; হিন্দু দর্শন, বিজ্ঞান, সামাজিক রীতিনীতি ও সাহিত্য সংক্রান্ত তথ্যাবলি; ও পরিশেষে সম্রাট আকবরের রচনাবলি। এটি কলকাতা এসিয়াটিক সোসাইটি প্রকাশ করে।

তথ্যসূত্র

বহিঃসংযোগ 
 Ain-e-Akbari, English translation, by  H. Blochmannand Colonel H. S. Jarrett, 1873 – 1907. The Asiatic Society of Bengal, Calcutta. at Packard Humanities Institute
 Aeene Akbari Part I at Digital Library of India 

মুঘল সাম্রাজ্য
ভারতীয় পাণ্ডুলিপি
মুঘল শিল্প
আকবর
১৬শ শতাব্দীর ভারতীয় বই
১৬শ শতাব্দীর ফার্সি বই
বিষধর সাপ

বিষধর সাপ হচ্ছে এক প্রকার সাপ যারা শিকার ও আত্মরক্ষার জন্য তাদের শরীরে উৎপন্ন প্রক্রিয়াকৃত লালা বা সর্পবিষ ব্যবহার করে। এই বিষপ্রয়োগের জন্য তাদের বিশেষভাবে তৈরি এক জোড়া দাঁতও থাকে যা বিষদাঁত নামে পরিচিত। এছাড়া কিছু কিছু সাপ তাদের চোয়ালের মাধ্যমে বিষ ছুঁড়েও মারতে পারে।

সাপের বিভিন্ন পরিবারের মধ্যেই বিষধর সাপের অস্তিত্ব আছে। শ্রেণিবিন্যাসের কোনো নির্দিষ্ট ধাপ বিষধর সাপদের জন্য নির্দিষ্ট নয়। এটার অর্থ এই যে বিবর্তনের ধারায় বিভিন্ন রকম সাপের মাঝে বিষ উৎপন্ন হয়েছে। কয়েকটি জাতের গিরগিটির মাঝেও বিষের উপস্থিতি দেখা যায়, যা মূলত লালা।

অনেক ধরনের সাপ, যেমন: বোয়া এবং অজগর গোত্রীয় সাপগুলো বিষধর নাও হতে পারে, কিন্তু তাদের দংশন বা কামড়ের ফলে চিকিৎসীয় সেবার প্রয়োজন হতে পারে। কারণ তাদের দাঁত তীক্ষ্ণ ও ধারালো, এবং মুখের ব্যাকটেরিয়ার সংস্পর্শে আক্রান্ত ক্ষতে সংক্রমণ হবার সম্ভাবনা থাকে।

বিষধর সাপের পরিবার 
এখন পর্যন্ত সাপের প্রায় ৬০০টি প্রজাতিকে বিষধর হিসেবে শনাক্ত করা গেছে, যা সম্পূর্ণ সাপের প্রজাতির চার ভাগের এক ভাগ। নিচের পরিবারভুক্ত সাপগুলোকে মূলত বিষধর ও আক্রমণাত্মক ধরা হয়। এ পরিবারভুক্ত সাপগুলোই সচরাচর মারাত্মক বিষাক্ত দংশন করার ক্ষমতা রাখে।

তথ্যসূত্র

আরও দেখুন 
 সর্পদংশন
 সর্পবিষ
 বিগ ফোর (ভারতীয় সাপ)

বহিঃসংযোগ 
 For goodness snakes Treating and Preventing Venomous Bites.
 Venomous Snakes  Pictures, videos and description of the most venomous snakes in the world.
 Venomous snakes and outdoor workers Bite-prevention and treatment information for outdoor workers.

সাপ
বিষধর প্রাণী
বিষধর সাপ
এলাপিডি
আফ্রিকার সরীসৃপ

no:Slanger#Giftslanger
ক্যাম্পাস রেডিও

ক্যাম্পাস রেডিও (কলেজ রেডিও, বিশ্ববিদ্যালয় রেডিও অথবা ছাত্র রেডিও হিসেবেও পরিচিত) এক ধরনের রেডিও স্টেশন যা একটি কলেজ, বিশ্ববিদ্যালয় অথবা অন্যান্য শিক্ষা প্রতিষ্ঠানের ছাত্রগণের দ্বারা পরিচালিত হয়।

বিশ্বের বিভিন্ন ক্যাম্পাস রেডিও

বাংলাদেশ 
সম্প্রতি চালু হয়েছে ‘রেডিও আমার ক্যাম্পাস, রাবি’ নামের একটি ইন্টারনেট রেডিও। ‘রেডিও আমার ক্যাম্পাস, রাবি, সাবাস বাংলাদেশ’—এ স্লোগানে ২১ ফেব্রুয়ারি থেকে যাত্রা শুরু হয়েছে ইন্টারনেটভিত্তিক এ রেডিওটি।
বাংলাদেশের প্রথম ক্যাম্পাস ভিত্তিক অন-লাইন রেডিও। এটি মূলত সিলেট ইঞ্জিনিয়ারিং কলেজ, সিলেট থেকে সম্প্রচারিত রেডিও। এটি ২রা ফেব্রুয়ারি, ২০১০ থেকে বেটা-টেস্টিং সম্প্রচার শুরু করে। সম্প্রতিক ১৩ই মার্চ, ২০১০ সালে শিক্ষামন্ত্রী নুরুল ইসলাম নাহিদ সিলেট ওসমানী আন্তর্জাতিক বিমানবন্দরের ভি,আই,পি লাউন্জে রেডিওর উদ্বোধন করেন।

তথ্যসূত্র

বহিঃসংযোগ 
 ক্যাম্পাস রেডিও
 বাংলাদেশের ক্যাম্পাস রেডিও অন-লাইন

রেডিও বিন্যাস
মনিরুল ইসলাম (চিত্রশিল্পী)

মনিরুল ইসলাম (জন্মঃ ১৭ অগাস্ট, ১৯৪৩) মাদ্রিদ-নিবাসী বাংলাদেশের একজন চিত্রশিল্পী।

প্রাথমিক জীবন
তার জন্ম জামালপুরের ইসলামপুরে। তার পৈতৃক ভিটা চাঁদপুর। বাবার চাকরিসূত্রে কিশোরগঞ্জে তার শৈশব কেটেছে।

শিক্ষা ও কর্মজীবন 

তিনি ঢাকা চারুকলা ইনস্টিটিউট থেকে চারুকলার পাঠ শেষে এখানেই শিক্ষকতা শুরু করেন ১৯৬৬ সালে। এরপর ১৯৬৯ সালে স্পেন সরকারের বৃত্তি নিয়ে সে দেশে যান উচ্চতর শিক্ষা গ্রহণের জন্য। এর পর থেকে স্পেনেই স্থায়ীভাবে বাস করে শিল্পচর্চা করছেন। স্পেনসহ বিশ্বের বিভিন্ন দেশে তার বহু একক ও যৌথ প্রদর্শনী অনুষ্ঠিত হয়েছে। এ ছাড়া তিনি স্পেন ও মিসরে বেশ কয়েকটি আন্তর্জাতিক চারুকলা প্রদর্শনীতে বিচারক হিসেবে কাজ করেছেন।

চিত্রকলায় অবদান 
তিনি বিশেষ খ্যাতিমান তার ছাপচিত্রের জন্য। এচিংয়ে তিনি এমন একটি স্বতন্ত্র বৈশিষ্ট্য অর্জন করেছেন, যা স্পেনে ‘মনিরোর বিদ্যালয়’ বলে পরিচিত।

সম্মাননা ও স্বীকৃতি 

১৯৯৭ সালে তিনি স্পেনের রাষ্ট্রীয় পদক পান। ২০১০ সালে তিনি ভূষিত হন স্পেনের মর্যাদাপূর্ণ সম্মাননা দ্য ক্রস অব দি অফিসার অব দি অর্ডার অব কুইন ইসাবেলায়। স্পেনের রাজা সপ্তম ফার্দিনান্দ রানী ইসাবেলার সম্মানে ১৮১৫ সালের ১৮ই মার্চ রয়্যাল অ্যান্ড আমেরিকান অর্ডার অব ইসাবেলা দ্য ক্যাথলিক নামের এই পদক প্রথম প্রবর্তন করেন। পরে ১৮৪৭ সালে এর নাম পরিবর্তন করে রাখা হয় রয়্যাল অর্ডার অব ইসাবেলা দ্য ক্যাথলিক। ১৯৯৮ সালে পদকটির বর্তমান নামকরণ হয়।

আন্তর্জাতিক বিভিন্ন পুরস্কার ও সম্মাননার পাশাপাশি তিনি দেশে ১৯৯৯ সালে একুশে পদক, শিল্পকলা একাডেমী পদকসহ বিভিন্ন পদক ও সম্মাননা পান।

তথ্যসূত্র 

১৯৪৩-এ জন্ম
জীবিত ব্যক্তি
বাংলাদেশী পুরুষ চিত্রশিল্পী
বাঙালি শিল্পী
শিল্পকলায় একুশে পদক বিজয়ী
চাঁদপুর জেলার ব্যক্তি
বাংলা একাডেমির সম্মানিত ফেলো
২১শ শতাব্দীর বাংলাদেশী পুরুষ শিল্পী
১৯৪২-এ জন্ম
২০শ শতাব্দীর বাংলাদেশী পুরুষ শিল্পী
ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
বাইটকোড

জাভা বাইটকোড এক ধরনের নির্দেশনা যা জাভা ভার্চুয়াল মেশিন দ্বারা সম্পাদিত হয়। প্রত্যেকটি বাইটকোডের অপকোডের দৈর্ঘ্য ১ বাইট। যদিও কিছু কিছু বাইটকোডের প্যারামিটার দরকার হয় যেগুলো দৈর্ঘ্যে কয়েক বাইট পর্যন্ত হতে পারে। ১জন জাভা প্রোগ্রামারের জাভা বাইটকোড সম্পর্কে জানা অপরিহার্য নয়, কিন্তু বাইটকোড সম্পর্কে সম্যক ধারণা জাভা প্রোগ্রামিংয়ে সহায়তা করে।

ভার্চুয়াল সফটওয়্যার